ສະຫະລັດ ຈະບໍ່ຍົກເລີກ ແຜນການຕິດຕັ້ງລະບົບ ຕໍ່ຕ້ານລູກສອນໄຟ ໃນຢູໂຣບ
ສຫລ ກ່າວວ່າ ຕົນຈະບໍ່ປ່ຽນແປງ ແຜນການ ຕິດຕັ້ງ ລະບົບຕໍ່ຕ້ານລູກສອນໄຟ ໃນຢູໂຣບ ຫຼັງຈາກຣັດເຊຍ ໄດ້ຂົ່ມຂູ່.
ສະຫະລັດກ່າວວ່າ ຕົນຈະບໍ່ປ່ຽນແປງແຜນການຂອງຕົນກ່ຽວກັບການຕິດຕັ້ງລະບົບຕໍ່ ຕ້ານລູກສອນໄຟຂອງອົງການເນໂຕ້ໃນຢູໂຣບເຖິງແມ່ນຣັດເຊຍໄດ້ຂູ່ວ່າຈະເອົາມາດຕະ ການຕອບໂຕ້ ໂຄສົກຂອງສະພາຄວາມໝັ້ນຄົງແຫ່ງຊາດຂອງສະຫະລັດທ່ານ Tommy Vietor ກ່າວ ວ່າ ສະຫະລັດຕ້ອງການຮ່ວມມືກັບຣັດເຊຍ ແຕ່ຈະບໍ່ທຳການຈຳກັດ ຫຼືປ່ຽນແປງໃດໆ ກ່ຽວກັບໂຄງການຂອງຕົນ ທ່ານໄດ້ກ່າວຢໍ້າວ່າ ລະບົບດັ່ງກ່າວນີ້ແມ່ນແນໃສ່ເພື່ອເສີມ ຂະຫຍາຍຄວາມໝັ້ນຄົງໃຫ້ແກ່ພັນທະມິດຂອງສະຫະລັດໃນຢູໂຣບ ຕະຫຼອດທັງປະເທດ ຣັດເຊຍນຳ ປະທານາທິບໍດີຣັດເຊຍທ່ານ Dmitry Medvedev ກ່າວໃນຄຳຖະແຫຼງທາງໂທລະພາບ ໃນມື້ວານນີ້ວ່າ ຣັດເຊຍຈະຕິດຕັ້ງລູກສອນໄຟໄລຍະໄກ ຢູ່ໃນເຂດພາກໃຕ້ແລະພາກຕາ ເວັນຕົກຂອງປະເທດຖ້າຫາກບໍ່ສາມາດຕົກລົງກັນໄດ້ກັບສະຫະລັດກ່ຽວກັບແຜນການ ຕໍ່ຕ້ານລູກສອນໄຟ ຣັດເຊຍໄດ້ຄັດຄ້ານຢ່າງແຂງຂັນຕໍ່ແຜນການທີ່ວ່ານີ້ແລະຕ້ອງການໆຄໍ້າປະກັນທາງກົດ ໝາຍວ່າ ລະບົບດັ່ງກ່າວຈະບໍ່ແນໃສ່ຣັດເຊຍ ໂຄສົກຂອງກະຊວງການຕ່າງປະເທດສະຫະລັດ ທ່ານ Mark Toner ກ່າວວ່າ ການສະເໜີ ຂອງສະຫະລັດ ທີ່ຈະໃຫ້ຣັດເຊຍເຂົ້າມາຮ່ວມໃນໂຄງການຕໍ່ຕ້ານລູກສອນໄຟນັ້ນແມ່ນຍັງ ເປີດກ້ວາງຢູ່ ແລະວໍຊິງຕັນມີຄວາມໝາຍໝັ້ນຕັ້ງໃຈທີ່ຈະຮ່ວມມືກັບຣັດເຊຍ ໂຄສົກກະຊວງປ້ອງກັນປະເທດສະຫະລັດ ທ່ານ John Kirby ກ່າວຢໍ້າວ່າ ລະບົບຕໍ່ຕ້ານ ລູກສອນໄຟທີ່ວ່ານີ້ ແມ່ນແນໃສ່ເພື່ອຊ່ອຍສະກັດກັ້ນແລະເອົາຊະນະໄພຂົ່ມຂູ່ຂອງລູກສອນ ໄຟຂ້າມທະວີບຂອງອີຣ່ານ ທີ່ນະຄອນ Brussels ເລຂາທິການໃຫຍ່ຂອງອົງການເນໂຕ້ທ່ານ Ander Fogh Ras- mussen ກ່າວວ່າ ທ່ານຮູ້ສຶກຜິດຫວັງນໍາການຂົ່ມຂູ່ຂອງຣັດເຊຍ ທີ່ຈະຕິດຕັ້ງລູກສອນໄຟ ໃກ້ໆກັບປະເທດພັນທະມິດເນໂຕ້ ແລະຮຽກຮ້ອງໃຫ້ສືບຕໍ່ການສົນທະນາຫາລືກັນ